stanford-oval/wikipedia huggingface dataset:
Bonus (televisiosarja)

| Bonus |
| --- | --- |
Kestoaika:  30 minuuttia
Pääosissa:  Jussi Halli
Alkuperämaa:   Suomi
Verkko:  MTV3
Esitetty:  4. marraskuuta 2002 –  31. toukokuuta 2004
Tuotanto
Tuotantoyhtiö(t):  Fremantle Entertainment Oy
Aiheesta muualla
IMDb 
Bonus oli suomalainen MTV3-kanavalla vuosina 2002–2004 esitetty tietokilpailuohjelma. Ohjelmaa juonsi Jussi Halli. Ohjelma kuvattiin Helsingin Messukeskuksessa.
Ohjelman kulku

Kahdessa alkukierroksessa kolme kilpailijaa yrittävät kerätä rahaa finaalikierrosta varten vastaamalla oikein esitettyihin kysymyksiin. Alkukierroksien voittaja valitsi toisen kilpailijoista finaalikierrokselle.
Aiheesta muualla

MTV3: Bonus
Ben Couch

Ben Couch
Manuera Benjamin Riwai Couch (27. kesäkuuta 1925 – 3. kesäkuuta 1996) oli uusiseelantilainen rugby union -pelaaja ja kansallispuolueen poliitikko. Hän syntyi Rapakissa, Eteläsaarella, mutta muutti perheineen Pohjoissaaren Wairarapaan. Hän liittyi asevoimiin toisen maailmansodan loppuvaiheissa, mutta ei taistellut.
Sodan jälkeen Couch pelasi Uuden-Seelannin rugby union -maajoukkueessa All Blacksissa. Hän oli myös Uuden-Seelannin maorijoukkueessa. Hän opiskeli Christchurch Technical Collegessa. Hän meni naimisiin mormonin kanssa ja päätti lopulta itsekin kääntyä. Hänestä tuli Myöhempien Aikojen Pyhien kirkon aktiivinen jäsen. 1970-luvulla hänet valittiin parlamentin jäseneksi Wairarapasta. Hän eteni nopeasti hallitukseen. Hänestä tuli aluksi maoriasiain ministeri ja Postmaster-General. Jätettyään jälkimmäisen tehtävän hän toimi edelleen maoriasiain ministerinä ja lisäksi poliisiministerinä.
Couch oli parlamentin jäsenenä vuoteen 1984. Hän kuoli Mastertonissa 70-vuotiaana. Hän oli istunut pyörätuolissa aivoverenkiertohäiriön seurauksena, ja diabeteksen takia hänen jalkansa oli amputoitu.
Aiheesta muualla

Ben Couch: Cabinet Minister in New Zealand Parliament (englanniksi)
Bhiwandi

| Bhiwandi |
| --- | --- |
 Bhiwandi
 Koordinaatit: 19°17′37.79″N, 73°3′57.02″E 
Valtio:  Intia
Osavaltio:  Maharashtra
Väkiluku (2001):  621 427
Infobox OKVirheellinen NIMI-arvo: 
Bhiwandi (marathiksi भिवंडी, Bhivaṇḍī) on kaupunki Maharashtran osavaltiossa Intiassa, noin 20 kilometriä koilliseen Mumbaista. Kaupungissa asui 621 427 ihmistä vuonna 2001 väestönlaskennan mukaan.
Bionic

| Bionic Christina Aguilera |
| --- | --- | --- |

Studioalbumin tiedot
 Äänitetty : 2008—2010
 Julkaistu: 4. kesäkuuta 2010
 Tuottaja(t): Christina Aguilera, Polow da Don, Focus..., Sia Furler, Samuel Dixon, Ladytron, Linda Perry, Tricky Stewart
 Tyylilaji: pop, electronica, R&B, dancepop, hip-hop
 Kesto: 79.04
 Levy-yhtiö: RCA
Listasijoitukset
  Billboard 200: 3.  Suomen virallinen lista: 10.
Christina Aguileran muut julkaisut
| Keeps Gettin’ Better: A Decade of Hits 2008 | Bionic 2010 | Lotus 2012 |
Singlet albumilta Bionic
 ”No Myself Tonight” Julkaistu: 2. huhtikuuta 2010  ”Woohoo” Julkaistu: 25. toukokuuta 2010  ”You Lost Me” Julkaistu: 27. kesäkuuta 2010  ”I Hate Boys”
Bionic on yhdysvaltalaisen laulajan Christina Aguileran albumi, joka julkaistiin 4. kesäkuuta 2010. Levy myi huomattavasti vähemmän kuin Aguileran edelliset albumit. Ensimmäisellä listaviikollaan se myi Yhdysvalloissa 110 000 kappaletta ja ylsi Billboard 200 -listan sijalle kolme, mutta oli elokuuhun 2014 mennessä myynyt Yhdysvalloissa vain noin 300 000 kappaletta. Suomessa albumi debytoi virallisen albumilistan sijalla 10.
Kappaleet

Bionic – 3.21 (säv. Christina Aguilera, Kalenna Harper, John Hill, David Taylor)
Not Myself Tonight – 3.05 (säv. Jamal Jones, Ester Dean, Claude Kelly)
Woohoo – 5.29 (säv. Aguilera, Onika Maraj, Dean, Kelly, Jones)
Elastic Love – 3.34 (säv. Aguilera, Mathangi Arulpragasam, Hill, Taylor)
Desnudate – 4.25 (säv. Aguilera, Christopher Stewart, Kelly)
Love & Glamour – 0.11 (Intro)
Glam – 3.40 (säv. Aguilera, Stewart, Kelly)
Prima Donna – 3.26 (säv. Aguilera, Stewart, Kelly)
Morning Dessert – 1.33 (Intro, säv. Bernard Edwards Jr.)
Sex For Breakfast – 4.49 (säv. Aguilera, Noel Fisher, Edwards)
Lift Me Up – 4.07 (säv. Linda Perry)
My Heart – 0.19 (Intro)
All I Need – 3.33 (säv. Aguilera, Sia Furler, Samuel Dixon)
I Am – 3.55 (säv. Aguilera, Furler, Dixon)
You Lost Me – 4.18 (säv. Aguilera, Furler, Dixon)
I Hate Boys – 2.24 (säv. Aguilera, Jones, Dean, Kelly, William Tyler, Bill Wellings, J.J. Hunter)
My Girls – 3.08 (feat. Peaches, säv. Aguilera, Kathleen Hanna, Johanna Fateman, JD Samson)
Vanity – 4.21 (säv. Aguilera, Dean, Claude Kelly)
Monday Morning – 3.54 (säv. Aguilera, Sam Endicott, Hill, Taylor, Santi White)
Bobblehead – 3.02 (säv. Aguilera, Hill, Taylor, White)
Birds of Prey – 4.20 (säv. Aguilera, Cathy Dennis, Daniel Hunt, Reuben Wu, Helen Marnie, Mira Aroyo)
Stronger Than Ever – 4.16 (säv. Aguilera, Furler, Dixon)
I Am (Stripped) – 3.55 (säv. Aguilera, Furler, Dixon)
Little Dreamer – 4.11 (säv. Aguilera, Dennis, Hunt, Wu)
Arvostelut

Metacritic: 56/100
AllMusic:
The A.V. Club: C–
Entertainment Weekly: C
Rolling Stone:
Aiheesta muualla

The Official Christina Aguilera site - Bionic (Deluxe Edition) (Arkistoitu – Internet Archive)
Ballistiikka

Rikostutkinnassa käytettävä ballistinen koejärjestely.
Ballistiikka (kreikan sanasta βάλλειν bállein ’heittää’) on lentävien kappaleiden liikeratoja tutkiva dynamiikan sovellettu tiede. Ilmassa vapaasti etenevän kappaleen liikerata ei ole suora maan vetovoiman ja ilmanvastuksen takia. Ballistiikassa puhutaan kappaleen lentoradasta.
Historia

Ensimmäisenä ammusten liikkumista tutki Niccolò Fontana Tartaglia, joka tuli 1500-luvulla tunnetuksi teoriallaan, että suurin teoreettinen kantama saadaan 45° kulmalla ammuttaessa. Tätä on myöhemmin tarkennettu ilmanvastuksella, jonka vaikutuksesta käytännössä paras kantama saavutetaan 43–44° kulmilla.selvennä Galileo Galilei osoitti 2. kesäkuuta 1638, että ammus etenee ilmattomassa huoneessa niin sanotun ideaalisen ballistisen kaaren paraabelin mukaan ja siihen vaikuttaa vain maan vetovoima. Jos maan vetovoimaa ei kohdistu ammukseen ollenkaan, sen lentorata on suora.
Yleistä

Ballistinen kappale on kappale, joka on vapaa liikkumaan ja käyttäytymään ja joka muuttuu muodoltaan sekä ääriviivoiltaan ja pintarakenteeltaan ympäröivien olosuhteiden ja aineiden tai voimien, kuten aseen kaasupaineen, piipun/putken rihlojen, painovoiman, lämpötilan ja ilman partikkelien vaikutuksesta.
Ballistiikka voidaan jakaa seuraaviin osa-alueisiin:
Sisäballistiikka, joka tutkii ruudin palamista, putken sisäisen paineen muutoksia, ammuksen nopeuden muutoksia ja kiihtyvyyttä ja ammuksen kulkua ruudin palokaasun ajamana piipun, tykin tai singon tms. putken läpi.
Väliballistiikka, joka tutkii ammuksen käyttäytymistä heti sen päästyä piipusta / putkesta ulos, kunnes kaasunpaine sen takana tasoittuu.
Ulkoballistiikka, joka tutkii ammuksen kulkua ilmassa tai avaruudessa. Kappaleen vapaan lennon lentorataan vaikuttaa kaikkiaan ilmanvastuksen ja maan vetovoiman lisäksi ballistinen kerroin, stabiliteetti, hyrrävoima, prekessio, nutaatio, hyrräpoikkeama, Magnuksen efekti ja Poisson-efekti. Lisäksi tulee ottaa huomioon muun muassa ilmanpaine, ilman kosteus, ilman lämpötila, panoksen lämpötila, tuulen suunta ja voimakkuus ym. Esimerkiksi kiväärin luodin lähtönopeus lisääntyy tai vähenee nykyaikaisia ruuteja käytettäessä karkeasti yhden metrin sekunnissa yhden asteen lämpötilanmuutosta kohti.
Maaliballistiikka eli terminaaliballistiikka, joka tutkii ammuksen kohdevaikutuksia ja ammusta kohteessa. Tähän liittyen haavaballistiikka tutkii projektiilin toimintaa ja vaikutuksia elävässä kudoksessa.
Tuliaseiden ballistisia tietoja voidaan käyttää hyväksi myös rikostutkinnassa. Ballistisista tiedoista erillään tuliaseiden tutkimisessa voidaan analysoida tuliaseita, ampumatarvikkeita ja työkaluja todettaessa, onko yksittäistä tuliasetta tai työkalua käytetty rikokseen.
Ballistinen ohjus on ohjus, joka on rakennettu toimimaan pääosin ballististen lakien mukaan.
Aiheesta muualla

Wikimedia Commonsissa on kuvia tai muita tiedostoja aiheesta .
Ballistic Simulator (Arkistoitu – Internet Archive)
Bhiwanin piirikunta

Bhiwanin piirikunta (hindiksi भिवानी जिला, Bhivānī jilā, pandžabiksi ਭਿਵਾਨੀ ਜ਼ਿਲਾ, Bhivānī zilā) on yksi Intian Haryanan osavaltion 21 piirikunnasta. Piirikunta rajautuu lounaasta Rajasthanin osavaltioon, pohjoisesta Hisarin piirikuntaan ja idästä Rohtakin, Jhajjarin, Rewarin ja Mahendragarhin piirikuntiin.
Piirikunnassa oli vuoden 2011 väestönlaskennassa 1 634 445 asukasta.
Bionicle: Valon Naamio

| Bionicle: Valon naamio> Bionicle: Mask of Light |
| --- | --- |

Ohjaaja:   David Molina  Terry Shakespeare 
Käsikirjoittaja:   Henry Gilroy  Tracy Berna  Bob Thompson 
Tuottaja:  Conny Kalcher
Säveltäjä:  Nathan Furst
Valmistustiedot
Valmistusmaa:  Tanska, Yhdysvallat
Tuotantoyhtiö:  Miramax Films
Levittäjä:  Walt Disney Studios Home Entertainment Mondo Home Entertainment Netflix Miramax
Ensi-ilta:  13. syyskuuta 2003
Kesto:  90 min
Alkuperäiskieli:  englanti
Budjetti:  5,2 milj. US$
Seuraaja:  Bionicle 2: Metru Nuin Taru (2004)
Aiheesta muualla
IMDb 
Elonet
AllMovie
Infobox OKNimi-testi OK: 
Bionicle: Valon naamio (engl. Bionicle: Mask of Light: The Movie) on tanskalais-yhdysvaltalainen animaatioelokuva vuodelta 2003. Se kuvattiin suoraan videolle käyttäen "pääosissa" Legon valmistamia Bionicle-toimintahahmoja.
Ääninäyttelijät > Alkuperäiset

| 0 | 1 | 2 |
| --- | --- | --- |
|  Christopher Gaze  | … |  kertoja, Turaga Vakama   |
|  Jason Michas  | … |  Takua/Toa Takanuva   |
|  Andrew Francis  | … |  Jaller   |
|  Scott McNeil  | … |  Toa Tahu, Toa Onua, Tuhkakarhu   |
|  Kathleen Barr  | … |  Toa Gali   |
|  Trevor Devall  | … |  Toa Pohatu   |
|  Dale Wilson  | … |  Toa Lewa, Turaga Onewa   |
|  Michael Dobson  | … |  Toa Kopaka, Hewkii   |
|  Lesley Ewan  | … |  Turaga Nokama   |
|  Chiara Zanni  | … |  Hahli   |
|  Lee Tockar  | … |  Makuta, Takutanuva, Pewku (ääniefektit)   |
|  Julian B. Wilson  | … |  Ta-Koron vartija, Rahkshi (ääniefektit)   |
|  Doc Harris  | … |  Kohlii-kuuluttaja   |
Ääninäyttelijät > Suomenkieliset

| 0 | 1 | 2 |
| --- | --- | --- |
|  Eero Saarinen  | … |  kertoja/Turaga Vakama   |
|  Samuel Harjanne  | … |  Takua/Toa Takanuva   |
|  Johannes Laakio  | … |  Jaller   |
|  Mika Ala-Panula  | … |  Toa Tahu   |
|  Sari Ann Moilanen  | … |  Toa Gali   |
|  Marko Stjärnvall  | … |  Toa Pohatu   |
|  Mika Turunen  | … |  Toa Lewa   |
|  Juha Paananen  | … |  Toa Kopaka, Kohlii-kuuluttaja   |
|  Arto Nieminen  | … |  Toa Onua, Turaga Onewa, Hewkii, Ta-Koron vartija   |
|  Minna Stjärnvall  | … |  Turaga Nokama   |
|  Mirjami Heikkinen  | … |  Hahli   |
|  Pasi Ruohonen  | … |  Makuta, Takutanuva   |
Suomenkielisen version ohjauksesta vastasi Mari Laari ja kääntämisestä Pena Eronen.
Ballhockey

Ballhockey-ottelu
Ballhockey on joukkuepeli, jota pelataan normaalin kokoisessa jääkiekkokaukalossa ja pelivälineinä toimivat jääkiekkomailat ja muovinen pelipallo. Luistimien sijaan pelaajilla on jaloissaan kengät. Pelinä ballhockey on katukiekon eräs muoto, ja molemmat puolestaan muistuttavat hyvin pitkälti jääkiekkoa myös säännöiltään. Joukkueessa on viisi pelaajaa ja maalivahti. Pelissä on yleensä kaksi tuomaria. Virallinen peliaika on 3 x 15 minuuttia, joiden välissä pidetään 10 minuutin tauot.
Pakollisia varusteita ovat kypärä, hansikkaat ja maila. Lisäksi suositellaan säärisuojia ja alasuojia. Maalivahdeilla on täysi jääkiekkovarustus ilman luistimia.
Säännöt

Muuten samat kuin jääkiekossa, paitsi:
– taklaukset: ovat kiellettynä, mutta kontakti sallitaan juoksusuuntien ollessa samat
– pelissä noudatetaan ns. kelluvaa paitsiota. Pallon pitää ylittää siniviiva ennen pelaajaa, jonka jälkeen hyökkäysalue on käytettävissä aina punaviivalle asti. Paitsio purkaantuu, kun pallo ylittää punaviivan
– pallo yli laidan (pelaajan toimesta): tästä ei tuomita jäähyä vaan peli jatkuu aloituksella. Maalivahdin laukoessa yli tuomitaan jäähy normaalisti kuten jääkiekossakin
– pitkän pallon jälkeen saa suorittaa vaihdon normaalisti
– peliaika on 3x15min, on erätauon pituus 10 min
Lajin historia Suomessa

Suomi on osallistunut lajin maailmanmestaruuskisoihin vuosina (suluissa sijoitukset) 2009 (13.), 2011 (7.), 2015 8.), 2017 (9.) ja 2019 (2.).
Ensimmäinen SM-turnaus järjestettiin vuonna 2018, jolloin mukana oli viisi joukkuetta ja seuraava vuonna 2020. Hallitseva Suomen mestarijoukkue on Peräpohjolan Poropojat Ylitorniolta.
Lajiliitto Suomen Ballhockeyliitto ry. perustettiin vuonna 2017. Se kuuluu kansainvälisen ISBHF:ään (International Street & Ball Hockey Federation).
Aiheesta muualla

SBHL (Arkistoitu – Internet Archive) (Suomen Ballhockeyliitto) kattojärjestö Suomessa.
ISBHF (Arkistoitu – Internet Archive) (International Street & Ball Hockey Federation) Kansainvälinen kattojärjestö.
Barzan

| Barzan |
| --- | --- |

 Barzan
 Koordinaatit: 36°55′34″N, 44°02′26″E 
Valtio:  Irak
Maakunta:  Erbil
Piirikunta:  Mergasoor
Infobox OKVirheellinen NIMI-arvo: 
Barzan on kaupunki Pohjois-Irakissa. Kaupunki on syrjäinen ja taloudellisesti vähäpätöinen ja se tunnetaankin parhaiten barzanien kurdiheimon kotiseutuna.
Maantiede

Barza sijaitsee Pohjois-Irakissa lähellä maan Turkin vastaista rajaa Shirinvuoren ja ylisen Zabjoen välissä. Alue on vuoristoista ja koostuu metsäisistä laaksoista. Alueelle on ehdotettu muodostettavan kansallispuisto. Lähialueen vuoret ovat tärkeitä paikallisille lajeille, joista lähistöllä tavataan esimerkiksi besoaarivuohia. Alue on yksi harvoista paikoista Irakin Kurdistanissa, joissa villivuohet ovat vielä melko yleisiä. Barzani heimo on pitänyt pitkään yllä vuohien metsästyskieltoa. Paikallisten mukaan alueella on havaittu myös leopardeja.
Historia

Sharaf Khan Bidlisi mainitsi nykyisen Barzanin kirjassaan Sharafnama nimellä Baziran ja kirjoitti sen kuuluvan Bahdinanin mireille. 1840-luvulla suufilaiseen Naqshbandi-veljeskuntaan kuulunut šeikki Abdul Rahman asettui Barzaniin ja hänestä tuli Barzanien suvun ja heimon ensimmäinen edustaja. Barzaniin pyrittiin luomaan eräänlainen utopistinen yhteiskunta, jonne toivotettiin tervetulleeksi pakolaisia muilta alueilta. Barzanin barzanit joutuivat kuitenkin nopeasti yhteenottoihin lähiseudun voimakkaan zibarien heimon kanssa. Barzanin šeikit tulivat tunnetuiksi sotiessaan osittamastaan kyvykkyydestään ja uskonnollisina johtajina. Yksi heistä oli Mustafa Barzani, jonka vaatimaton hauta sijaitsee Barzanissa. Ennen vuotta 1991 kylä tuhoutui kaikkiaan 16 kertaa paikallisten ja keskushallinnon yhteenotoissa. Sittemmin se on jälleenrakennettu.
Steve Broy

Steven Broy (taiteilijanimeltään Dr. Heathen Scum ja Pope Heathen Scum)  on yhdysvaltalainen muusikko, joka tunnetaan parhaiten heavy metal -yhtye The Mentorsin perustajajäsenenä ja tämänhetkisenä basistina. Broy on tehnyt yhteistyötä useiden yhtyeiden kanssa ja julkaissut soololevyjä Dr. Heathen Scum -taiteilijanimellään.
Diskografia > The Mentorsin kanssa

Get Up and Die (1981 Mystic Records)
You Axed for It! (1985 Metal Blade/Death Records)
Up the Dose (1986 Metal Blade/Death Records)
Rock Bible (1990 Mentor Records)
To The Max (1991 Mentor Records)
Over The Top (2005 Mentor Records)
Ducefixion (2009 Mentor Records)
Diskografia > The Mantorsin kanssa

Lust Muscle (2008 Mad Dog/Mentors Records)
Matando Emo (2009 Mad Dog/Mentors Records)
Diskografia > El Ducen kanssa

Musical Pornography (1993 Mind Boggler Records)
Diskografia > Nimellä Pope Heathen Scum

Top Notch Rock (Mentors Records)
Lady Killer (2008 Mind Boggler Records)
Diskografia > Nimellä Dr. Heathen Scum with Hammergirl

Songs of Sex and Love (2009 Mind Boggler Records)
Diskografia > Church Of El Ducen kanssa

The Devils Hand (2005)
Diskografia > Mentor Heathen Scum's Church Of El Ducen kanssa

Not Suitable For Anyone (2006 Usmetal Records)
Ladies Man (album) (2006 Usmetal S&m Records)
Diskografia > Kill Allen Wrenchin kanssa

My Bitch Is A Junky (Wanker Records)
Videografia

Get Up and Die (1983)
Mentors Fuck Movie (1987)
A Piece Of Sinema (1990)
The Wretched World of The Mentors (1990)
Mentors Tour De Max '91 (1991)
El Duce, The Man. The Myth. The Video. (1993)
Mentors - El Duce Vita DVD (2007)
Aiheesta muualla

Pope Heathen Scum Encyclopaedia Metallumissa
Dr. Heathen Scum's Church of El Duce
Dr. Heathen Scumin kanava YouTubessa
The Mentorsin virallinen sivu
Mentors @ the Metal Archives
Dr. Heathen Scum MySpacessa
Church of El Duce MySpacessa
Kill Allen Wrench MySpacessa
Bridgetownin synagoga

| Nidḥe Israel Synagogue |
| --- | --- |

Perustiedot
Sijainti:  Bridgetown, Barbados
Uskonnollinen käyttö:  konservatiivinen juutalaisuus
Infobox OKVirheellinen NIMI-arvo: 
Bridgetownin synagoga on Barbadoksen ainoa synagoga. Siihen kuuluu mikvah-allas, joka on läntisen pallonpuoliskon ainoa. Alkuperäinen synagoga tuhoutui hurrikaanissa vuonna 1831. Uudelleen rakennetussa synagogassa on piirteitä goottilaisesta renessanssista, juutalaisesta ja barbadoslaisesta arkkitehtuurista.
Aiheesta muualla

Kuvia tai muita tiedostoja aiheesta Bridgetownin synagoga Wikimedia Commonsissa
Balliol College

| Balliol College |
| --- | --- |
  
 Balliol Collegen julkisivua Broad Streetin varrella.
Perustettu:  1263
Opiskelijoita:  400
Jatko-opiskelijoita:  300
Sijainti:  Oxford, Englanti  Yhdistynyt kuningaskunta
Osoite:  Oxford OX1 3BJ
Yhteistyö:  St John’s College (Cambridge)
Sivusto:  www.balliol.ox.ac.uk
Balliol College on yksi Oxfordin yliopiston 38 collegesta. Sen perusti noin vuonna 1263 John Balliol. Balliol College on yksi Oxfordin vanhimmista collegeista ja ensimmäinen, jonka jäsenet asuivat yhteisöllisesti samalla paikalla, jolla college nykyään sijaitsee.
John Balliol

John Balliol oli kuningas Henrik III:n uskollisimpia lordeja niin kutsutun paronien sodan aikana 1258–1265. Hän oli naimisissa skotlantilaisen prinsessan Dervorguillan kanssa. Dervorguillaa muistetaan collegen toisena perustajana, sillä hän lahjoitti collegelle alkupääoman miehensä kuoltua vuonna 1269. Balliolin sukunimi oli peräisin Bailleul-en-Vimeu-nimiseltä paikkakunnalta Picardiesta Ranskasta. Balliolin samannimisestä pojasta tuli vuonna 1292 Skotlannin hallitsija.
Kuuluisia alumneja

J. L. Austin, kielenfilosofi
Bernard Bosanquet, filosofi
Richard Dawkins, evoluutiobiologi
John Evelyn, kirjailija
William Hamilton, filosofi
Arthur Ponsonby, poliitikko
Adam Smith, taloustieteilijä
Charles White, lintutieteilijä
John Wycliffe, Raamatun kääntäjä
Christopher Hitchens, journalisti
Henry Edward Manning, kardinaali
Aiheesta muualla

Kuvia tai muita tiedostoja aiheesta Balliol College Wikimedia Commonsissa
Oxfordin yliopiston colleget
All Souls
Balliol
Brasenose
Christ Church
Corpus Christi
Exeter
Green Templeton
Harris Manchester
Hertford
Jesus
Keble
Kellogg
Lady Margaret Hall
Linacre
Lincoln
Magdalen
Mansfield
Merton
New
Nuffield
Oriel
Pembroke
Queen’s
St Anne’s
St Antony’s
S Catherine’s
St Cross
St& Edmund Hall
St Hilda’s
St Hugh’s
St John’s
St Peter’s
Somerville
Trinity
University
Wadham
Wolfson
Worcester
Brevig Mission

| Brevig Mission |
| --- | --- |

 Koordinaatit: 65°20′3″N, 166°29′35″W 
Valtio:  Yhdysvallat
Osavaltio:  Alaska
Piirikunta:  Nome
Pinta-ala:  
 – Kokonaispinta-ala:  6,8 km²
 – Josta vettä:  0,1 km² (1,89 %)
Väkiluku:  276
 – Väestötiheys:  41,0 as./km²
Aikavyöhyke:  UTC-9
 
   
Infobox OKVirheellinen NIMI-arvo: 
Brevig Mission on kaupunki Länsi-Alaskassa. Vuoden 2000 väestönlaskennassa siellä asui 276 asukasta. Näistä 90,58% edusti etnisesti Amerikan alkuperäiskansoja.
Bhodžpurin kieli

| Bhodžpurin kieli |
| --- | --- |
Oma nimi:  भोजपुरी
Tiedot
Alue:  Intia, Nepal, Mauritius, Suriname
Virallinen kieli:   Fidži (muodossa fidžinhindi)
Puhujia:  virallisesti n. 25 miljoonaa, epävirallisesti jopa 125 miljoonaa
Sija:  35.
Kirjaimisto:  devanagari, kaithi
Kielitieteellinen luokitus
Kielikunta:  indoeurooppalaiset kielet
Kieliryhmä:  indoiranilaiset kielet indoarjalaiset kielet bihar-kielet bhodžpurin kieli
Kielikoodit
ISO 639-1:  bh
ISO 639-2:  bho
ISO 639-3:  bho
 Ohje 
Bhodžpurin kieli (भोजपुरी, bhojpuri) on indoiranilaisiin kieliin kuuluva kieli, jota puhutaan Intiassa Biharin ja Jharkhandin osavaltioissa sekä osassa Uttar Pradeshia. Lisäksi sitä puhuu vähemmistö Guyanassa, Surinamessa, Fidžillä, Trinidad ja Tobagolla sekä Mauritiuksella. Koska bhodžpurin kieli on hyvin lähellä hindin kieltä, jotkut kielitieteilijät pitävät bhodžpuria sen murteena.
Bhodžpurin kieli on läheistä sukua maithilin ja magahin kielille. Yhdessä ne muodostavat biharin kieliryhmän, jotka ovat osa itäisiä indoarjalaisia kieliä, jotka sisältävät myös bengalin ja orijan kielet. Bhodžpurin kielellä oli vuonna 1997 Intiassa noin 25 miljoonaa puhujaa. Vuonna 2001 Nepalissa sitä puhui 1,7 miljoonaa henkeä ja Mauritiuksella 340 000 (2001). Nämä arviot ovat kuitenkin epätarkkoja, sillä Biharissa ja Jharkhandissa suurin osa väestöstä osaa bhodžpurin kieltä, eli noin 130 miljoonaa ihmistä. Lisäksi Uttar Pradeshin osavaltiossa sitä puhuu vielä 40 miljoonaa ihmistä, sillä suurin osa sen asukkaista käyttää bhodžpurin kieltä jokapäiväisessä elämässään. Jotkut arvioivat, että bhodžpurin kieltä puhuu yhteensä noin 125 miljoonaa ihmistä.
Bhodžpurin kielellä kirjoitti muun muassa tunnettu kirjailija ja tutkija Rahul Sankrityayan (1893–1963).
Bridgeview

| Village of Bridgeview |
| --- | --- |
Valtio:  Yhdysvallat
Osavaltio:  Illinois
Piirikunta:  Cook
Perustettu:  1947
Hallinto:  
 – Asutustyyppi:  Kunta
 – Pormestari:  Steven M. Landek
Pinta-ala:  
 – Kokonaispinta-ala:  10,7 km²
Väkiluku (2009):  15 006
Postinumero:  60455
Suuntanumero(t):  708
Infobox OKVirheellinen NIMI-arvo: 
Bridgeview on kunta (village) Cookin piirikunnassa Illinois’ssa Yhdysvalloissa. Se sijaitsee noin 20 kilometriä luoteeseen Illinois’n suurimman kaupungin Chicagon keskustasta The Loopista. Kylän väkiluku on 15 006 (2009 arvio).
Bridgeview on rakennettu intiaanien vanhan kulkureitin varrelle. Ensimmäinen pysyvä asutus rakennettiin 1830-luvulla. 1870-luvulla saksalaiset ja italialaiset uudisasukkaat muuttivat alueelle viljelemään maata ja 1920-luvulla, jolloin teollisuus alkoi syrjäyttää maataloutta, alueelle muutti alankomaalaisia. Bridgeview sai oman kunnallishallinnon vuonna 1947. Nimi viittaa läheiseltä Harlem Avenuen sillalta alueelle aukeavaan näkymään.
Jalkapallojoukkue Chicago Fire (MLS) pelaa kotiottelunsa Bridgeview’ssa sijaitsevalla 22 000 -paikkaisella Toyota Parkilla. Stadion on kunnallishallinnon omistama ja hallinnoima.
Aiheesta muualla

Bridgeview’n sivusto (englanniksi)
Bridgette Andersen

Marriah Bridgette Andersen (11. heinäkuuta 1975 – 18. toukokuuta 1997) oli yhdysvaltalainen lapsinäyttelijä. Hänet muistetaan parhaiten Savannah'n roolista elokuvassa Savannah Smiles (1983).
Andersen tuli tutuksi myös televisiosta. Lapsuutensa jälkeen hän esiintyi enää harvoin. Hän kuoli alkoholin- ja huumeidenkäytön seurauksena 21-vuotiaana.
Andersen oli nelinkertainen Young Artist Award -ehdokas vuosina 1983–1986.
Aiheesta muualla

Bridgette Andersen Internet Movie Databasessa. (englanniksi)
Sultan al-Atrash

| Sultan al-Atrash |
| --- | --- |
 Sultan al-Atrash valokuvassa vuoden 1926 paikkeilta.
Henkilötiedot
Syntynyt: 1888 Al-Quraia, Syyria
Kuollut: 26. maaliskuuta 1982
Sultan al-Atrash (1888 – 26. maaliskuuta 1982) oli Syyrian Hawranin alueen druusien johtohahmo ja ranskalaisen mandaattihallinnon vastaisen Syyrian suuren kapinan johtaja. Ranskalaisten onnistui kukistaa kapina, jonka aikana kapinalliset pitivät kuitenkin hetkellisesti hallussana esimerkikis Damaskosta ja Hamaa. Kapinan jälkeen al-Atrash vaikutti edelleen druusialueella.